
Pritarti jungtinės veiklos sutarties „Dėl neformaliojo švietimo Kelmės r., Šiaulių r. ir Šiaulių m. savivaldybių gyventojams“ sudarymui (pridedama), pritarti jungtinės veiklos sutarties „Dėl viešojo keleivinio transporto sistemos efektyvumo padidinimo Radviliškio r. sav., Šiaulių r. sav.  ir Šiaulių m. sav. gyventojams“ sudarymui (pridedama), pritarti jungtinės veiklos sutarties „Dėl Šiaulių regiono gamtos ir kultūros objektų pritaikymo lankymui, informacijos sklaidos gerinimo“ sudarymui (pridedama), įgalioti Šiaulių miesto savivaldybės merą pasirašyti šio sprendimo 1, 2 ir 3 punktuose nurodytas jungtinės veiklos sutartis.


Tarybos sprendimo projektas parengtas vadovaujantis: 
. Lietuvos Respublikos vietos savivaldos įstatymu;
. Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo, patvirtintino Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“, 48.2 papunkčiu;
. Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimu Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“, 5.2 papunkčiu.


Parengtu Savivaldybės tarybos sprendimo projektu pritariama, kad būtų pasirašomos jungtinės veiklos sutartys.  


Šiaulių miesto savivaldybė pasirašys jungtinės veiklos sutartį „Dėl neformaliojo švietimo Kelmės r., Šiaulių r. ir Šiaulių m. savivaldybių gyventojams“ su Kelmės rajono savivaldybe ir Šiaulių rajono savivaldybe ir kartu įgyvendins Šiaulių miesto savivaldybės tarybos 2024 m. rugsėjo 5 d. sprendimu Nr. T-337 „Dėl 2024–2029 m. Šiaulių regiono funkcinės zonos strategijos patvirtinimo“ patvirtintoje Šiaulių regiono funkcinės zonos strategijoje (toliau – Strategija) numatytą tikslą „Pagerinti sąlygas tvariai regiono ekonominei ir socialinei plėtrai“, uždavinį „Padidinti regiono investicinį patrauklumą ir pagerinti verslui palankią aplinką“ ir neinvesticiniame veiksme Nr. 1.1.8 detalizuotas neinvesticines priemones. Partneriai, veikdami bendrai, organizuos amatininkų mokymus ir konsultacijas, rengs ir vykdys neformaliojo švietimo programas mokiniams ir suaugusiesiems (etnokultūros kryptyje) (koordinuojanti įstaiga – Šiaulių rajono savivaldybės etninės kultūros ir tradicinių amatų centras), parengs ir vykdys neformaliojo švietimo programas mokiniams ir suaugusiesiems (turizmo ir kraštotyros, gamtos ir ekologijos kryptyse) (koordinuojanti įstaiga – Kelmės rajono savivaldybė), viešins informaciją apie vykdomas kitų partnerių veiklas, aktyvins dalyvius dalyvauti partnerių organizuojamose veiklose (koordinuojanti įstaiga – Šiaulių miesto savivaldybė), viešins neformaliojo švietimo programas bei renginius Šiaulių miesto mokiniams ir suaugusiesiems, teiks metodinę, informacinę bei konsultacinę pagalbą (koordinuojanti įstaiga – Šiaulių švietimo kompetencijų centras), ugdys vaikų bei suaugusiųjų kūrybiškumą dalyvaujant kultūros veiklose (koordinuojanti įstaiga – Šiaulių rajono savivaldybės etninės kultūros ir tradicinių amatų centras), viešins neformaliojo švietimo programas bei renginius mokiniams ir suaugusiesiems partnerių ir jų įstaigų svetainėse bei socialiniuose tinkluose (atsakingi visi partneriai). 
Šiaulių miesto savivaldybė pasirašys jungtinės veiklos sutartį „Dėl viešojo keleivinio transporto sistemos efektyvumo padidinimo Radviliškio r. sav., Šiaulių r. sav.  ir Šiaulių m. sav. gyventojams“ su Radviliškio rajono savivaldybe ir Šiaulių rajono savivaldybe ir kartu įgyvendins Strategijoje numatytą tikslą „Pagerinti sąlygas tvariai regiono ekonominei ir socialinei plėtrai“,  uždavinį „Padidinti viešojo keleivinio transporto sistemos efektyvumą“ ir neinvesticiniame veiksme Nr. 1.3.3 detalizuotas neinvesticines priemones. Partneriai, veikdami bendrai, keisis informacija, aktualia planuojant viešojo keleivinio transporto efektyvumo didinimą, keisis informacija apie partnerių priimtus sprendimus, susijusius su viešojo keleivinio transporto paslaugų teikimu partnerių savivaldybėse, viešins elektroninio bilieto sistemą, vykdys gyventojų informavimą, įgyvendins su partnerių viešojo keleivinio transporto paslaugų teikimu susijusias komunikacijos priemones, bendradarbiaus diegiant ir eksploatuojant elektroninio bilieto sistemą partnerių viešajame transporte, organizuos, administruos, bendrafinansuos, eksploatuos ir prižiūrės elektroninio bilieto sistemą, veikiančią Šiaulių miesto, Šiaulių rajono ir Radviliškio rajono savivaldybių viešajame transporte, perduodant ją vienam, partnerių sutarimu parinktam, operatoriui (atsakingi visi partneriai), organizuos ir koordinuos elektroninio bilieto sistemos partnerių viešajame transporte diegimo paslaugos teikėjo parinkimo procesą, teiks informaciją partneriams apie elektroninio bilieto sistemos partnerių viešajame transporte sukūrimo ir diegimo reikšmingas aplinkybes, derins veiksmus su kitais partneriais (koordinuojanti įstaiga – Šiaulių miesto savivaldybė), parinks reikalingus veiksmus ir priemones įdiegtos elektroninio bilieto sistemos viešajame transporte administravimui, eksploatavimui ir priežiūros organizavimui, teiks reikalingą informaciją, rengs ataskaitas ir teiks jas partneriams (koordinuojanti įstaiga – Šiaulių miesto savivaldybė).
Šiaulių miesto savivaldybė pasirašys jungtinės veiklos sutartį „Dėl Šiaulių regiono gamtos ir kultūros objektų pritaikymo lankymui, informacijos sklaidos gerinimo“ su Akmenės rajono savivaldybe, Joniškio rajono savivaldybe, Kelmės rajono savivaldybe, Pakruojo rajono savivaldybe, Radviliškio rajono savivaldybe, Šiaulių rajono savivaldybe ir kartu įgyvendins Strategijoje numatytą tikslą „Pagerinti sąlygas tvariai regiono ekonominei ir socialinei plėtrai“, uždavinį „Pritaikyti gamtos ir kultūros objektus lankymui, gerinti informacijos sklaidą“ ir neinvesticiniame veiksme Nr. 1.2.35 detalizuotas neinvesticines priemones. Partneriai, veikdami bendrai, sudarys turistinius teminius maršrutus (gamtos, kultūros ir kt.), jungiančius regiono gamtos ir istorinius objektus, organizuos regiono turizmo portalo su interaktyviu žemėlapiu ir mobiliąja aplikacija „Šiaulių regiono gidas“ palaikymą / atnaujinimą, dalyvaus parodose pristatant Šiaulių regiono turistinius maršrutus ir turistinį potencialą, organizuos bendrus su turizmu susijusius renginius, vykdys turizmo leidinių leidybą, užtikrins turizmo informacinių centrų interneto svetainių palaikymą/ atnaujinimą, teiks informaciją interaktyviems šalies ir užsienio turizmo informaciniams terminalams, rengs ir publikuos informacinius straipsnius spaudoje, socialiniuose tinkluose, vykdys vieningo Šiaulių regiono turistinio įvaizdžio palaikymą ir sklaidą (koordinuojančios įstaigos – Akmenės rajono savivaldybė ir/ arba Akmenės krašto muziejus, Joniškio turizmo ir verslo informacijos centras, Kelmės turizmo ir verslo informacijos centras, Pakruojo verslo informacijos centras, Radviliškio turizmo informacijos centras, Šiaulių turizmo informacijos centras, Šiaulių rajono turizmo ir verslo informacijos centras).




Nenumatoma.


Sprendimui įgyvendinti papildomi teisės aktai nebus reikalingi.


Nenumatoma. 


Lietuvos Respublikos korupcijos prevencijos įstatymo 8 str. 1 d. 3 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius susijusius su Europos Sąjungos struktūrinių fondų paramos teikimu. Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.

Sprendimo projektą parengė: Šiaulių miesto savivaldybės administracijos Viešųjų investicijų skyrius. Tiesioginis rengėjas – vyr. specialistė Giedrė Chrapač, tel. 8 41 383 421.


Teisinio reguliavimo poveikio vertinimas neatliekamas.



Viešųjų investicijų skyriaus vedėja                                                                              Ieva Džiaugienė

Ekonomikos skyriaus vedėja                                                              	    	   Aistė Petkuvienė 

Miesto ūkio ir aplinkos skyriaus vedėja				        Eglė Bružienė

Kultūros skyriaus vedėja				                    Daina Kinčinaitienė

Švietimo skyriaus vedėja					  Edita Minkuvienė 


